open-index/open-wikipedia-markdown huggingface dataset:
Children Of Bodom

**Children Of Bodom** – suomių metalo muzikos grupė iš Espo, gyvuojanti nuo 1997 metų. Grupę sudaro Alexi Laiho (gitara/vokalas), Roope Latvala (gitara), Janne Wirman (sintezatorius), Henkka Seppälä (bosinė gitara) ir Jaska Raatikainen (mušamieji). Nuo susikūrimo grupė išleido šešis studijinius albumus, du gyvo garso albumus, du EP bei vieną DVD.

Trečiasis Children Of Bodom studijinis albumas *[[Follow the Reaper]]* buvo pirmasis grupės albumas, įvertintas auksu Suomijoje, ir nuo tada visi šeši grupės albumai tapo auksiniais. Suomijoje trys iš eilės CoB albumai debiutavo pirmoje vietoje suomių albumų topuose bei taip pat užėmė aukštas vietas Jungtinių Amerikos Valstijų Billboard 200.

Visą savo karjerą grupė buvo žinoma dėl įvairių muzikinių stilių maišymo, tarp jų daugiausiai melodic death metalo su elementais power metalo, taip pat symphonic metalo ar netgi black metalo.

## Grupės nariai
### Dabartiniai nariai
* Alexi Laiho – vokalas, gitara
* Roope Latvala – gitara
* Janne Wirman – sintezatorius
* Henkka Seppälä – bosinė gitara
* Jaska Raatikainen - mušamieji

### Buvę nariai
* Alexander Kuoppala - gitara

## Diskografija
### Studijiniai albumai
* Something Wild (1997)
* Hatebreeder (1999)
* Follow The Reaper (2000)
* Hate Crew Deathroll (2003)
* Are You Dead Yet? (2005)
* Blooddrunk (2008)
* Relentless Reckless Forever (2011)
* Halo of Blood (2013)
* I Worship Chaos (2015)
* Hexed (2019)

### Gyvo garso albumai
* Tokyo Warhearts (1999)
* Chaos Ridden Years - Stockholm Knockout Live (2006)

### DVD
* Trashed, Lost & Strungout (2004)
* In Your Face (2005)

### Dainų rinkiniai
* Bestbreeder from 1997 to 2000 (2003)
* Skeletons in the Closet (2009)

### EP
* Trashed, Lost & Strungout (2004)
* Hellhounds on My Trail (2008)
* Skeleton in the Closet (2009)

### Singlai
* Downfall (1998)
* Hate Me! (2000)
* You're Better Off Dead! (2002)
* Needled 24/7 (2003)
* Trashed, Lost & Strungout (2004)
* In Your Face (2005)
* Blooddrunk (2008)
* Smile Pretty for the Devil (2008)

## Nuorodos
* Grupės oficiali svetainė
* Grupės puslapis MySpace svetainėje
Gustavas VI Adolfas

**Gustavas VI Adolfas** (, 1882 m. lapkričio 11 d. Stokholmas – 1973 m. rugsėjo 15 d. Helsingborgas) – 1950–1973 m. Švedijos karalius.

## Biografija

Kilęs iš Bernadotų dinastijos. Tėvas Vesterboteno kunigaikštis princas Gustavas V, vaikaitis Karolis XVI Gustavas.

Tiesioginės įtakos valstybės valdymui neturėjo. Jam karaliaujant pradėta rengti konstitucinė reforma, nauja konstitucija priimta 1975 m., jau po jo mirties. Domėjosi botanika ir archeologija, nuo 1953 m. tapo Britų akademijos garbės narys. Jo pastangomis surengtos archeologijos ekspedicijos Graikijoje, Italijoje, Kipre, Kinijoje, kasinėjimuose aktyviai dalyvavo ir pats. Jo dėka įsteigtas mokslinius tyrimus finansuojantis Humanitarinių mokslų fondas, daug metų buvo jo pirmininkas. Garsėjo kaip kinų meno žinovas ir kolekcininkas.

## Literatūra
* Švedija. Informacinis leidinys. Stokholmas, 2002 m.

## Šaltiniai

## Nuorodos
* Švedijos karališkųjų rūmų svetainė
Vsevolodas Tairovas

**Vsevolodas Tairovas** (; g. ? – m. 1941 m. spalio 29 d.) – TSRS aviakonstruktorius.

1933 m. baigė Maskvos aviacijos institutą. Po to dirbo aviakonstruktoriaus Nikolajaus Polikarpovo, vadovavusio konstruktorių biurui, pavaduotoju. Dalyvavo kuriant naikintuvą I-16.

1935 m. ėmė vadovauti Kijevo aviacijos gamyklos Nr. 34 bandymų ir konstravimo skyriui. Šiame skyriuje, vadovaujamame V. Tairovo, buvo sukonstruoti lėktuvai OKO-1 (pašto keleivinis lėktuvas), OKO-2 (karinis transporto lėktuvas), OKO-3 (keleivinis lėktuvas), OKO-4 (naikintuvas biplanas), OKO-5 (sanitarinis lėktuvas), OKO-6 (dvimotoris sunkusis naikintuvas), OKO-7, Ta-1, Ta-3, Ta-3bis. Pavadinimas OKO yra gamyklos skyriaus pavadinimo santrumpa ().

Žuvo 1941 m. spalio 29 d. Aviacijos pramonės liaudies komisariato darbuotojų evakuacijos iš Maskvos į Kuibyševą metu, kai Uljanovsko srityje sudužo lėktuvas PS-84, gabenęs 17 evakuojamų darbuotojų.

## Nuorodos
* ОКО-1 легкий транспортный самолет
* Денисов С. Фрагменты счастливого детства
Gustavas V

**Gustavas V** (, 1858 m. birželio 16 d. Stokholmas – 1950 m. spalio 29 d. Stokholmas) – 1907–1950 m. Švedijos karalius.

## Biografija

Kilęs iš Bernadotų dinastijos. Tėvas Oskaras II, sūnus Gustavas VI Adolfas.

## Valdymas

Paskutinis Švedijos karalius, daręs tiesioginę įtaką valstybės reikalams, nors jo įgaliojimus smarkiai ribojo konstitucija. Jo kalba per 1914 m. ūkininkų eitynes, kai jis paragino skirti daugiau lėšų šalies gynybos reikalams, sukėlė K. Staafo antrojo kabineto krizę. 1907–1939 m. Švedijos ginkluotųjų pajėgų vyr. vadas. Provokiškų pažiūrų, tam įtakos turėjo jo žmona, Badeno didžiojo kunigaikščio duktė, bet per abu pasaulinius karus buvo Švedijos neutralumo šalininkas. 1914 m. jo iniciatyva Malmėje susirinkę trijų Skandinavijos valstybių karaliai ir ministrai pirmininkai deklaravo šių valstybių neutralumą. Antrojo pasaulinio karo išvakarėse aktyviai bendravo su nacių Vokietijos vadovybe. Per karą rėmė vyriausybės politiką, bet reikalavo padaryti nuolaidų Vokietijai.

## Šeima
Nuo santuokos su Viktorija Badene (1862–1930) Gustavas turėjo tris sūnus:
* Gustavas VI Adolfas, Švedijos karalius (1882–1973),
* Vilhelmas, Siodermndlando hercogas (1884–1965)
* Erikas, Vestmanlando hercogas (1889–1918).

## Literatūra
* Švedija. Informacinis leidinys. Stokholmas, 2002 m.

## Šaltiniai

## Nuorodos
* Švedijos karališkųjų rūmų svetainė
Zigmantas Gudžinskas

**Zigmantas Gudžinskas** (g. 1966 m. rugpjūčio 28 d. Gliebiškis, Kaišiadorių rajonas) – Lietuvos botanikas, biomedicinos mokslų daktaras.

## Biografija
1991 m. baigė Vilniaus pedagoginį institutą. 1994 m. biomedicinos mokslų daktaras.

Nuo 1987 m. dirba Botanikos institute, nuo 2002 m. Šiaulių universiteto dėstytojas.

## Mokslinė veikla
Mokslinio darbo kryptis – induočių augalų įvairovė, taksonomija, nomenklatūra, svetimžemiai augalai ir ją poveikis aplinkai, botanikos terminija. Paskelbė daugiau kaip 80 mokslo straipsnių, parašė mokslo populiarinimo knygų, knygų vaikams.

Mokslo žurnalo „Botanica Lithuanica“ atsakingasis redaktorius nuo 1995 m., nuo 1996 m. Europos floros kartografavimo komiteto narys, nuo 2004 m. Tarptautinės augalų taksonomijos asociacijos narys, nuo 2007 m. Valstybinės lietuvių kalbos komisijos narys. Iš anglų, italų ir rusų kalbų išvertė apie 20 mokslo populiarinamųjų knygų.

## Bibliografija
* Lietuvos induočiai augalai, 1999 m.
* Flora of the Baltic Countries, su kitais, 2003 m.
* The genus Oenothera in Eastern Europe, su kitais, 2004 m.
* Lietuvos gegužraibiniai (Orchidaceae), su M. Ryla, 2006 m.
* Lietuvos vaistiniai augalai, su J. Balvočiūte, 2007 m.
* Lietuvos prieskoniniai augalai, su B. Rašomavičiene, 2008 m. ISBN 5430048259
* Kur uogauti Lietuvoje, 2008 m.
* Lietuvos gamta, 2008 m.

## Šaltiniai
Vladimiras Jermolajevas

**Vladimiras Jermolajevas** (; 1909 m. rugpjūčio 29 d. – 1944 m. gruodžio 31 d.) – tarybinis aviakonstruktorius, inžinerinės aviacijos tarnybos generolas majoras.

## Biografija
1931 m. baigė Maskvos valstybinį universitetą.

Vadovaujamas R. Bartinio dalyvavo lėktuvo *Stal-7* kūrime. Areštavus R. Bartinį ėmė vadovauti jo konstruktorių biurui, buvusiam civilinės aviacijos gamykloje Nr. 89. Vadovavo baigiamiesiems tolimojo bombonešio DB-240 projektavimo darbams. Šis lėktuvas vėliau buvo pavadintas *Er-2*.

Didžiojo Tėvynės karo metais konstruktorių biuras buvo evakuotas į Irkutską, į gamyklą Nr.39, kur ėmė gaminti Er-2.

1942 m. ėmėm vadovauti bandomajai gamyklai Nr. 134 Maskvoje, kur toliau modernizavo bombonešį Er-2.

1944 m. mirė nuo šiltinės. Po jo mirties konstravimo biurui ėmė vadovauti P. Suchojus.

## Apdovanojimai
* 1944 m. – 2-ojo laipsnio Suvorovo ordinas

## Nuorodos
* Ермолаев Владимир Григорьевич
Algis Gudelis

**Algis Gudelis** (1953 m. gruodžio 8 d. Kaunas – 1989 m. balandžio 29 d. Krymas) – Lietuvos alpinistas, alpinizmo instruktorius, alpinizmo treneris, alpinizmo sporto meistras, technikos mokslų kandidatas.

## Biografija
1976 m. baigė Kauno politechnikos institutą, 1988 m. – Lietuvos kūno kultūros institutą. 1983 m. technikos mokslų kandidatas. 

Nuo 1984 m. Kauno politechnikos instituto Fizinio lavinimo ir sporto katedros dėstytojas; nuo 1987 m. docentas.1982–1989 m. Kauno alpinizmo federacijos pirmininkas, Lietuvos alpinizmo federacijos trenerių tarybos pirmininkas. Žuvo kopdamas į Mčatkos sieną Kryme.

## Sportinė veikla
1982 m. vadovavo ekspedicijai Centriniame Pamyre, Kičik Alajaus rajonas, 1984 m. – ekspedicijai Pietvakarių Pamyre, Šachdaro srityje. Nuo 1988 m. tarptautinės kalnų gidų asociacijos narys. 1987 m. vadovavo „Žalgirio“ komandai TSRS alpinizmo čempionate Jarydago rajone (Dagestanas). 

* 1980 m. Čimtarga, 5489 m; Pamyro Alajus, Zeravšano kalnagūbris
* 1981 m. Ušba, 4710 m, 6 sudėtingumo kategorija; Didysis Kaukazas, pagrindinis kalnagūbris
* 1984 m. Lituanikos viršukalnė, 6004 m; Pamyras
* 1984 m. Brolių Bajorų viršukalnė, 5596 m; Pamyras
* 1985 m. Krumkolas, 4676 m, 6 sudėtingumo kategorija; Didysis Kaukazas

## Bibliografija
* Alpinizmas. Mazgai, virvės, panaudojimo būdai, 1984 m.

## Šaltiniai
Vaičiūnas

**Vaičiūnas** − lietuviška vyriškos giminės pavardė.

Šios pavardės moteriškosios giminės formos yra: Vaičiūnienė (ištekėjusi moteris) ir Vaičiūnaitė (mergautinė pavardė).

Pavardę turi šie garsesni asmenys:

* Albinas Vaičiūnas – literatūros tyrinėtojas, kritikas;
* Antanas Vaičiūnas – dainininkas, choro dirigentas, kultūros veikėjas;
* Petras Vaičiūnas – poetas, dramaturgas; vertėjas;
* Rolandas Vaičiūnas – krepšininkas;
* Viktoras Vaičiūnas – psichiatras;
* Vytautas Steponas Vaičiūnas – dvasininkas, dėstytojas.

Populiari visoje Lietuvoje pavardė. Kildinama iš krikšto vardo *[[Vaitiekus|Vaitiẽkus]]* (< , ) trumpinių (*Vai̇̃čius, Vai̇̃čas, Vaičis, Vaičỹs*).

## Šaltiniai
Communic

**Communic** – progresyviojo power metalo muzikos grupė iš Norvegijos. Grupė buvo įkurta 2003 metais ir iki šiol išleido tris studijinius albumus. Pirmieji du buvo ypač gerai įvertinti kritikų.

## Istorija
Communic 2003 metų kovą įkūrė gitaristas Oddleif Stensland ir būgnininkas Tor Atle Gabrielsen-Andersen, abu iš Scariot. Netrukus po to prie jų prisijungė bosistas Erik Mortensen, kuris kartu su Oddleif Stensland buvo Ingermanland narys. 2004 metų sausį grupė įrašė pirmąjį trijų dainų demo. Šio įrašo kopijų buvo išleista tik 100, tačiau balandį jis buvo išrinktas mėnesio demo *[[Rock Hard]]* žurnale. Kovą jie pasirašė sutartį su Danijos kompanija Intromental Management. Balandį Stensland paliko Scariot tam, kad galėtų pastoviai dirbti su Communic.

2004 metų liepą Communic pasirašė sutartį su Vokietijos įrašų įmone Nuclear Blast ir rugsėjį pradėjo įrašinėti savo debiutinį albumą Conspiracy in Mind Danijos studijose, kurio prodiuseris buvo Jacob Hansen. Danų klavišininkas Peter Jensen (Sinphonia) įrašė sintezatoriaus partijas šiam albumui. Jis buvo išleistas 2005 metų vasario 21 dieną bei gavo gerų atsiliepimų, tokių kaip "mėnesio albumas" ar "metų debiutantas" *Rock Hard* žurnale. Po albumo išleidimo Communic dalyvavo koncertų turuose Europoje kartu su Ensiferum ir Graveworm. Jensen tuo metu prisijungė prie grupės, bet netapo nuolatiniu nariu, kadangi negyveno Norvegijoje.

2006 metų pradžioje grupė dar kartą skrido į Daniją įrašyti antrojo albumo Jacob Hansen studijose. Šįkart norvegas Endre Kirkesola buvo pakviestas įrašyti klavišinių partijas. Priešingai negu Jensen, Kirkesola nekoncertavo su grupe. Waves of Visual Decay buvo išleistas 2006 metų gegužę ir taip pat buvo labai gerai įvertintas įvairių žurnalų bei kritikų.

Communic trečiasis albumas Payment of Existence buvo išleistas 2008 metų gegužės 30 dieną. Tų pačių metų vasarą grupė koncertavo ir Lietuvoje, Be2gether festivalyje.

## Grupės nariai
* Oddleif Stensland – gitara, vokalas
* Tor Atle Gabrielsen-Andersen – mušamieji
* Erik Mortensen – bosinė gitara

## Diskografija
* Conspiracy in Mind (2005)
* Waves of Visual Decay (2006)
* Payment of Existence (2008)

## Nuorodos

* Communic oficiali svetainė
* Communic puslapis MySpace svetainėje
*
Stasys Gudanavičius

**Stasys Gudanavičius** (g. 1913 m. kovo 12 d. Vepriai – 2008 m. vasario 4 d. Kaunas) – Lietuvos botanikas, farmacininkas, biomedicinos mokslų daktaras.

## Biografija
1950 m. baigė Kauno universitetą. 1959 m. biologijos mokslų kandidatas.

1933–1976 m. dirbo VDU botanikos sode Kaune, Vaistinių augalų skyriaus vedėjas. Vaistinius augalus kolekcijoje sugrupavo pagal veikliuosius biologinius junginius, išvedė kelias apynių veisles.

## Bibliografija
* Vaistiniai techniniai augalai, su P. Mikšioniu, 1956 m.
* Vaistiniai augalai, 1960 m.
* Nuodingieji augalai, su E. Penkauskiene, 1967 m.
* Apynių auginimas, 1980 m.
* Jaunajam vaistažolių rinkėjui, su J. Balvočiūte, 1983 m.
* Jaunajam gėlininkui, 1988 m., su J. Balvočiūte
* Vaistingieji augalai, katalogas, sudarė, su H. Dudėnu, J. Grinevičiumi, 1976 m.
* Vaistinių augalų auginimas, vienas autorių, 1983 m.

## Šaltiniai
Gintautas Grigas

**Gintautas Grigas** (g. 1936 m. sausio 12 d. Dičiūnai, Utenos valsčius) – Lietuvos informatikas, fizinių mokslų daktaras.

## Biografija
1947 m. baigė Vaikutėnų pradinę, 1954 m. Utenos vidurinę mokyklas. 1959 m. baigė Kauno politechnikos institutą. 1970 m. technikos mokslų kandidatas.

1959–1965 m. dirbo Vilniaus skaičiavimo mašinų gamyklos Specialiajame konstravimo biure, 1960–1962 m. ir 1964–1965 m. laboratorijos vedėjas, 1962––1964 m. skyriaus viršininkas. 1961–1962 m. pirmojo lietuviško kompiuterio „Rūta“ projekto vadovas. 1965–2004 m. Fizikos ir matematikos instituto (nuo 1977 m. matematikos ir kibernetikos institutas, nuo 1990 m. Matematikos ir informatikos institutas) mokslo darbuotojas, nuo 1981 m. Sisteminio programavimo sektoriaus, nuo 1984 m. Programavimo metodologijos skyriaus vadovas. 1974–1979 m. ir 1996–1998 m. Vilniaus universiteto, 1992–1995 m. Vytauto Didžiojo universiteto, 1994–2001 m. Vilniaus pedagoginio universiteto dėstytojas; nuo 1994 m. docentas. 1981 m. įkūrė Jaunųjų programuotųjų neakivaizdinę mokyklą.

## Mokslinė veikla
Pagrindinės mokslinio darbo kryptys: abstraktieji duomenų tipai, programavimo mokymo metodika, programinės įrangos lokalizavimas. 4 išradimai, daugiau kaip 100 mokslinių straipsnių, apie 250 populiarinamųjų ir metodinių straipsnių autorius. Vienas ir su kitais parašė daugiau kaip 30 knygų programavimo, programavimo kalbų ir informatikos mokymo klausimais. 1986–2001 m. su V. Dagiu ir kitais rengė informacinį–metodinį leidinį „Informatika“.

## Bibliografija
* Programavimas algoritmine kalba Algol–60, 1971 m.
* Programavimo kalba PL/1, 1978 m.
* Programavimo pradmenys, 1982 m., rusų kalba, 1987 m.
* Šimtas programavimo uždavinių, su K. Augučiu ir V. Dagiene, Kaunas, Šviesa, 1982 m., rusų kalba 1993 m.
* Programavimo pagrindai, 1987 m.
* Informatikos mokymas vidurinėje mokykloje, su V. Dagiene, 1992 m.
* Duomenų tipai, 1997 m.
* Enciklopedinis kompiuterijos žodynas, su V. Dagiene ir T. Jevsikova, 2005 m. ISBN 9955680199, ISBN 9789955680192
* Programavimas Paskaliu. Elektroninė knyga 

## Šaltiniai
Banga Grigaliūnaitė

**Banga Grigaliūnaitė** (g. 1945 m. balandžio 17 d. Vilnius) – Lietuvos fitopatologė, biomedicinos mokslų daktarė.

## Biografija
1970 m. baigė Vilniaus universitetą. 1985 m. biologijos mokslų kandidatė.

Nuo 1963 m. dirba Botanikos institute, Fitopatogeninių mikroorganizmų laboratorijos vyr. mokslo darbuotoja.

## Mokslinė veikla
Pagrindinė mokslinės veiklos kryptis – milteniečių ir kiti grybų rūšių, parazituojančių žolinius ir sumedėjusius augalus, įvairovė, paplitimas. Paskelbė daugiau kaip 100 mokslinių straipsnių.

## Bibliografija
* Lietuvos grybai t. 3, d. 1 Milteniečiai (Erysiphales), 1997 m.
* Želdinių apsauga ir tvarkymas urbanizuotose teritorijose, su kitais, 2009 m.

## Įvertinimas
* 2001 m. – Lietuvos mokslo premija, su kitais

## Šaltiniai
Artūras Grebliauskas

**Artūras Grebliauskas** (1965 m. spalio 1 d. Naujiena, Marijampolės rajonas) – Lietuvos ekonomistas, socialinių mokslų daktaras.

## Biografija
1990 m. baigė Vilniaus universiteto Pramonės ekonomikos fakultetą, 1991–1993 m. studijavo Vytauto Didžiojo universiteto Ekonomikos ir vadybos fakultete. 1997 m. socialinių mokslų daktaras.

1990–1994 m. dirbo bendrovėje „Achema“, 1995–1996 m. Vakarų banko Jonavos skyriuje. 1996–1997 m. Lietuvos taupomojo banko Kauno rajono filialo Įmonių ir organizacijų aptarnavimo skyriaus viršininkas, 1997–1998 m. Vilniaus banko Kauno filialo vadybininkas, 1998–2003 m. Lietuvos Respublikos Prezidento referentas ekonomikai, patarėjas investicijų klausimais. Nuo 2000 m. Vytauto Didžiojo universiteto, nuo 2005 m. ir ISM Vadybos ir ekonomikos universiteto dėstytojas, 2005–2007 m. bakalauro studijų dekanas; nuo 2008 m. profesorius. 2003 m. bendrovės „Klaipėdos mediena“ ekonomikos direktorius. 2005–2008 m. Seimo pirmininko patarėjas ekonomikos klausimais. Paskelbė apie 16 mokslinių straipsnių. Šiuo metu dėsto Vilniaus Gedimino technikos universitete.

## Bibliografija
* Lošimų reguliavimas: tarpdisciplininė azartinių lošimų studija, su kitais, (2007 m.
* Lietuvos aukštojo mokslo kokybės parametrų modeliavimas, su kitais, 2008 m.
* Pasaulinio ūkio raida XX amžiuje, vadovėlis, 2008 m.

## Šaltiniai
Georgijus Berijevas

**Georgijus Berijevas** (; 1903 m. vasario 13 d. Tbilisyje – 1979 m. liepos 12 d.) – tarybinis aviakonstruktorius, inžinerinės techninės tarnybos generolas majoras (nuo 1951 m.).

## Biografija
1923 m. baigė Tbilisio geležinkelio mokyklą ir įstojo į politechnikos institutą.
1925 m. iš Politechnikos instituto persivedė į Leningrado politechnikos instituto Laivų statybos fakulteto Aviacijos skyrių.

1930 m. baigė Leningrado politechnikos institutą ir ėmė dirbti konstruktoriumi Visasąjunginio aviacijos susivienijimo Jūrinio bandomojo lėktuvų kūrimo Konstravimo biure (, kuriam vadovavo prancūzas konstruktorius Polis Rišaras.
1930 m. pabaigoje paskiriamas Menžinskio vardo gamyklos Centrinio konstravimo biuro Jūrinės brigados viršininko pavaduotoju.

1934 m. paskirtas Jūrų lėktuvų kūrimo Centrinio konstravimo biuro prie aviacijos gamyklos Nr. 31 (Taganroge) vyriausiuoju konstruktoriumi ir viršininku. Šiam konstruktorių biurui jis vadovavo iki 1968 m.

Nuo 1961 m. – technikos mokslų daktaras (atitinka Lietuvos habilituotą daktarą).

Buvo TSRS Ministrų Tarybos Aviacijos technikos ir Laivų statybos valstybinių komitetų bei Karinio jūrų laivyno aviacijos mokslinių techninių tarybų narys.

Gyvenimo pabaigoje gyveno Maskvoje, užsiiminėjo moksliniu darbu.

## Sukurti lėktuvai
Hidrolėktuvai:
* artimasis jūrinis žvalgybos lėktuvas MBR-2
* MP-1 ir MP-1T
Katapultuojami laivų lėktuvai:
* KOR-1 ir KOR-2
* Be-6
Reaktyvinė skraidanti valtis:
* Be-10
Lėktuvai amfibijos:
* Be-12 ir Be-12PS
Bandomieji lėktuvai (negaminti serijiniu būdu):
* artimasis jūrinis žvalgybos lėktuvas MBR-7,
* tolimasis jūrinis žvalgybos lėktuvas MDR-5,
* skraidanti valtis Be-8
* reaktyvinė skraidanti valtis R-1
* Be-14, LL-143
Keleiviniai lėktuvai:
* Be-30
Bandomasis lėktuvas sviedinys:
* P-10.

## Apdovanojimai
* 1947 m. – Stalino premija už lėktuvą Be-6.
* 1968 m. – Valstybinė premija už Be-12.
* 2 Lenino ordinai
* du Darbo Raudonosios Vėliavos ordinai
* medaliai.
Liepava

**Liepava** – kaimas Rokiškio rajono savivaldybėje, 6 km į rytus nuo Kazliškio.

## Istorija

Sovietmečiu vadinosi ***Pagada***, 1990 m. birželio 28 d. LR AT nutarimu pervadinta ***Liepava***.

## Gyventojai

## Šaltiniai
Šventosios apylinkė

**Šventosios apylinkė** – Lietuvos TSR administracinis-teritorinis Lietuvos šiaurės vakaruose, į šiaurę nuo Palangos.

## Istorija

Apylinkė įkurta užėjus sovietams XX a. 5-ajame dešimtmetyje. 1949 m. buvo Palangos valsčiuje, 1950 m. priskirta naujam Kretingos rajonui. 1954 m. prijungtos Būtingės apylinkė ir Paliepgirių apylinkė, o dalis Šventosios apylinkės prijungta prie Lazdininkų apylinkės. 1970 m. birželio 30 d. Šventosios apylinkė panaikinta, jos teritorija prijungta prie Palangos miesto, mažoji dalis – prie Darbėnų apylinkės.

|-
| 1954-05-25  || || || „Pirmyn“ kolūkis, žvejų artelės „Žuvėdra“ ir „Audra“  || 
|-
| 1959 m.  || 44 || 1119 () || „Pirmyn“ kolūkis, „Žuvėdros“ žvejų artelė, „Audros“ žvejų artelė  || 1 miestelis, 4 kaimai
|-
| 1970-01  || || 1153 || || 1 miestelis, 4 kaimai 
|}

## Šaltiniai
Dark Tranquillity

**Dark Tranquillity** – Švedijos muzikos grupė, viena iš melodingojo death metalo pradininkių. 1991 metais ją įkūrė Anders Fridén (vokalas), Mikael Stanne (gitara), Niklas Sundin (gitara), Martin Henriksson (bosinė gitara) bei Anders Jivarp (būgnai). Nuo tada grupės sudėtis beveik nesikeitė, keturi iš įkūrėjų ir dabar tebėra Dark Tranquillity nariai.

## Istorija
Dark Tranquillity jau 1989 metais įkūrė gitaristai Mikael Stanne ir Niklas Sundin, tačiau tada jos pavadinimas buvo *Septic Broiler*. Netrukus po to grupę papildė dar trys nariai – Anders Fridén, Anders Jivarp bei Martin Henriksson.
1990 metais grupė įrašė demo kasetę *Enfeebled Earth*. 1991 metais jie pakeitė pavadinimą į Dark Tranquillity ir žanrą į tuo metu dar naują melodingąjį death metalą. Po dar kelių demo įrašų grupė 1993 metais išleido pirmąjį savo studijinį albumą Skydancer. Netrukus po to vokalistas Anders Fridén paliko grupę ir vėliau prisijungė prie In Flames. Tada tuometinis gitaristas Mikael Stanne tapo pagrindiniu vokalistu, o gitaristo vaidmuo buvo patikėtas naujai priimtam Fredrik Johansson.

## Nariai
### Dabartiniai nariai
* Mikael Stanne – vokalas (1991–)
* Niklas Sundin – gitara (1991–)
* Martin Henriksson – gitara (1991–)
* Daniel Antonsson – bosinė gitara (2008–)
* Martin Brändström – klavišiniai (1998–)
* Anders Jivarp – mušamieji (1991–)

### Buvę nariai
* Anders Fridén – vokalas (1991–1993)
* Fredrik Johansson – gitara (1993–1999)
* Michael Nicklasson – bosinė gitara (1998–2008)

## Diskografija
### Studijiniai albumai
* *[[Skydancer]]* (1993)
* *[[The Gallery]]* (1995)
* *[[The Mind's I]]* (1997)
* *[[Projector]]* (1999)
* *[[Haven]]* (2000)
* *[[Damage Done]]* (2002)
* *[[Character]]* (2005)
* *[[Fiction]]* (2007)
* *[[We Are the Void]]* (2010)

### Mini albumai ([[EP]])
* *[[A Moonclad Reflection]] ([[1992]])
* *Of Chaos and Eternal Night (1995)
* *[[Enter Suicidal Angels]]* (1996)
* *[[Lost to Apathy]]* (2004)

### Singlai
* *[[Trail of Life Decayed]]* (1992)
* *[[Focus Shift]]* (2007)
* *[[Misery's Crown]]* (2009)

### Gyvo garso albumai
* *[[Live Damage]]* (2003)
* *[[Where Death Is Most Alive]]* (2009)

### Dainų rinkiniai
* *[[Tranquillity]]* (1993)
* *[[Exposures - In Retrospect And Denial]]* (2004)
* *[[Manifesto of Dark Tranquillity]]* (2009)
* *[[Yesterworlds]]* (2009)
* *[[The Dying Fragments]]* (2009)

### Demo įrašai
* *[[Trail of Life Decayed]]* (1991)

## Nuorodos

* Dark Tranquillity oficiali svetainė
* Dark Tranquillity oficialus puslapis MySpace svetainėje
*
Disarmonia Mundi

**Disarmonia Mundi** – Italijos progresyviojo melodingojo death metalo stiliaus muzikos grupė, susikūrusi 1999 metais. Po to, kai Benny Bianco Chinto paliko grupę, vokalo partijas įrašinėti buvo pakviestas Soilwork vokalistas Björn Strid. Šiuo metu grupė pasirašiusi kontraktą su Coroner Records, pirmus du albumus išleido Scarlet Records.

## Istorija
*Disarmonia Mundi* 1999 metais įkūrė Ettore Rigotti. Netrukus prie grupės prisijungė vokalistas Benny Bianco Chinto, gitaristas Simone Palermiti ir bosistas Mirco Andreis. 2002 metais jie išleido debiutinį albumą *Nebularium*, kurį prodiusavo pats Ettore Rigotti. Po to grupę paliko Benny Bianco Chinto bei Simone Palermiti.

Likę du nariai, Ettore Rigotti ir Mirco Andreis, 2003 metais į grupę pakvietė vokalistą Claudio Ravinale. Tais pačiais metais Disarmonia Mundi atkreipė Scarlet Records dėmesį bei pasirašė sutartį su šia įrašų kompanija. Ettore susisiekė su Soilwork vokalistu Björn Strid ir pakvietė jį įrašyti vokalo partijas būsimajam albumui. Taip pat buvo priimtas gitaristas Federico Cagliero bei netrukus buvo išleistas antrasis grupės studijinis albumas *Fragments of D-Generation*.

## Nariai
### Dabartiniai nariai
* Claudio Ravinale – vokalas (2003–)
* Ettore Rigotti – vokalas, gitaros, būgnai, klavišiniai (1999–)

### Buvę nariai
* Benny Bianco Chinto – vokalas (1999–2002)
* Simone Palermiti – elektrinė gitara (1999–2002)
* Federico Cagliero – elektrinė gitara (2003–2004)
* Mirco Andreis – bosinė gitara (1999–2005)

## Diskografija
### Studijiniai albumai
* *[[Nebularium]]* (2002)
* *[[Fragments Of D-Generation]]* (2004)
* *[[Mind Tricks]]* (2006)
* *[[The Isolation Game]]* (2009)

### Mini albumai ([[EP]])
* *[[The Restless Memoirs]]* (2009)

### Singlai
* *[[Perdition Haze]]* (2009)

### Dainų rinkiniai
* *[[Nebularium + The Restless Memoirs]]* (2009)

## Nuorodos
* Oficiali svetainė
* Oficialus MySpace puslapis
* Oficialus Facebook puslapis
*
Wintersleep

**Wintersleep** – roko grupė iš Halifakso, Kanados.

## Grupės nariai
* Loel Campbell – būgnai (2002–dabar)
* Mike Bigelow – klavišiniai (2005–2006), bosinė gitara (2007–dabar)
* Paul Murphy – gitara, vokalas (2002–dabar)
* Tim D’Eon – gitara, klavišiniai (2002–dabar)
* Jon Samuel – klavišiniai, pritariantysis vokalas, gitara (2006–dabar)
* Jud Haynes – bosinė gitara (2002–2007)

## Diskografija

### Albumai

* 2003: *[[Wintersleep (2003 album)|Wintersleep]]*
* 2005: *[[Wintersleep (2005 album)|untitled]]*
* 2007: *[[Welcome to the Night Sky]]*

### Singlai

## Videoklipai
* 2003: „Caliber“ (režisierius Brian Borcherdt)
* 2004: „Sore“ (režisierius Sean Wainstein)
* 2005: „Danse Macabre“ (režisierius Sean Wainstein)
* 2006: „Jaws of Life“ (režisierius Sean Wainstein)
* 2006: „Fog“ (režisierius by Mirco Chin)
* 2006: „Lipstick“ (režisierius the 4030 CREW)
* 2006: „Faithful Guide“ (režisierius Sean Wainstein)
* 2006: „Listen, Listen (Listen)“ (režisierius Sean Wainstein)
* 2006: „Insomnia“ (režisierius by Jesse Luke)
* 2007: „Weighty Ghost“ (režisierius Sean Wainstein)
* 2008: „Oblivion“ (režisierius Darren Pasemko)

## Apdovanojimai
* 2008: Juno Award Metų naujokai
* 2008: Much Music Video Award – Geriausias muzikinis klipas (Weighty Ghost)

## Nuorodos
* Wintersleep oficiali svetainė
* Labwork Music  įrašų kompanija
* http://www.last.fm/music/Wintersleep Wintersleep last.fm puslapis
Dauderiai

**Dauderiai** – kaimas Radviliškio rajono savivaldybėje, 3 km į pietvakarius nuo Baisogalos, prie Kiršino aukštupio ir Baisogalos I tvenkinio. Šalia kaimo eina plentas . Tvenkinio pakrantėje stūkso Dauderių piliakalnis.

## Istorija

1982 m. kaimas prijungtas prie Biliūnų, bet 1990 m. LR AT nutarimu vėl atskirtas.

## Gyventojai

;Žymūs žmonės
* Balys Gaidžiūnas (1911–1996), agronomas, poetas, žurnalistas, rezistentas, visuomenės veikėjas.

## Šaltiniai
Vaiduliai

**Vaiduliai** – kaimas Radviliškio rajono savivaldybėje. Ribojasi pietvakariuose su Radviliškiu. Kaime stovi Radviliškio vėjo malūnas, medinis koplytstulpis Radviliškio kautynėms su bermontininkais šioje vietoje atminti. Jis pastatytas 70-mečio proga 1989 m., pasodinta ąžuoliukų giraitė.

## Istorija

Kutiškių kaimas 1990 m. LR AT nutarimu pervadintas Vaiduliais, nors Kutiškiai tebėra dabar (kitoje vietoje).

## Gyventojai

## Šaltiniai
Disillusion

**Disillusion** – Vokietijos progresyviojo/melodingojo death metalo muzikos grupė.

## Istorija
Disillusion 1994 metais įkūrė Andy Schmidt, Tobias Spier, Alex Motz bei Markus Espenhain. Pastarasis netrukus paliko grupę ir nuo tada jie ilgą laiką neturėjo bosisto.

1997 metais Disillusion išleido demo įrašą „Red“. Tuo metu grupė pradėjo intensyviai koncertuoti.

1998 metais Disillusion paliko Tobias Spier bei Alex Motz. Andy Schmidt liko vienas ir užsiėmė naujos muzikos kūrimu.

2000 metais Disillusion gretas papildė Rajk Barthel bei Jens Maluschka.

2001 metais Disillusion įrašė ir išleido EP „Three Neuron Kings“. Su šiuo įrašu grupė laimėjo keletą vietinių apdovanojimų.

2002 metais Disillusion pasirašė sutartį su įrašų kompanija „Voice Of Life Records“ bei išleido singlą „The Porter“.

2003 metais Disillusion susidomėjo ir stambesnės įrašų įmonės. Grupė pasirašė kontraktą su „Metal Blade Records“ bei ėmėsi kurti ir įrašinėti muziką naujam albumui.

2004 metais Disillusion išleido debiutinį studijinį albumą „Back to Times of Splendor“, kuris pelnė jiems tikrą pripažinimą. Po šio albumo grupė įsitvirtino Vokietijos metalo scenos viršūnėje, buvo kviečiama į daugybę koncertų, koncertavo Europoje kartu su Amon Amarth.

2005 metais Disillusion pradėjo rašyti muziką kitam albumui.

2006 metais Disillusion įrašė bei išleido „Gloria“, savo antrąjį studijinį albumą. Šis darbas labai skyrėsi nuo debiutinio disko, todėl sukėlė nemažai diskusijų tarp kritikų ir fanų. Vieni albumą šlovino dėl originalumo, kiti neapkentė dėl ryškios industrial metal įtakos jam. Tų pačių metų gruodį Jens Maluschka išėjo iš grupės.

2007 metais Alex Tscholakov pakeitė Disillusion palikusį Jens Maluschka, tačiau netrukus dėl sveikatos problemų taip pat turėjo palikti grupę. Clemens Frank bei Alla Fedynitch prisijungė koncertiniam turui.

2008 metais Alla Fedynitch pakeitė naujai priimtas Matthias Becker, o Clemens Frank – sugrįžęs Jens Maluschka.

2009 metais Disillusion paliko ilgametis narys Rajk Barthel.

2010 metų rudenį Disillusion žada išleisti naują studijinį albumą.

## Nariai
### Dabartiniai nariai
* Andy Schmidt – vokalas, gitara, klavišiniai
* Matthias Becker – bosinė gitara
* Jens Maluschka – mušamieji

### Buvę nariai
* Rajk Barthel – gitara
* Tobias Spier – gitara, vokalas
* Jörg Heinze – gitara
* Markus Espenhain – bosinė gitara
* Ralf Willis – bosinė gitara
* Alla Fedynitch – bosinė gitara
* Alex Motz – mušamieji
* Alex Tscholakov – mušamieji
* Clemens Frank – mušamieji

## Diskografija
### Studijiniai albumai
* Back to Times of Splendor (2004)
* Gloria (2006)

### EP
* Three Neuron Kings (2001)

### Singlai
* The Porter (2002)

### Demo įrašai
* Red (1997)

## Nuorodos
*Oficiali svetainė
*Oficialus puslapis „MySpace“ svetainėje
*
Gudaliai (Rietavas)

**Gudaliai** – kaimas Rietavo savivaldybėje, 1 km į šiaurę nuo Daugėdų, dešiniajame Minijos krante. Šalia kaimo yra du Daugėdų tvenkiniai, susidarę užtvenkus Alkupį ir Kunigiaupį.

## Gyventojai

## Šaltiniai
Vitkai (Rietavas)

**Vitkai** – kaimas Rietavo savivaldybėje, 2 km į vakarus nuo Daugėdų, seniūnijos vakaruose. 

## Gyventojai

## Šaltiniai
Sampanas

**Sampanas** ( – trys lentos) – plokščiadugnis medinis laivas, daugiausia naudojamas Rytų ir Pietryčių Azijos upėse ir jūrų pakrantėse vežti keleiviams bei kroviniams. Sampano ilgis iki 9 m, plotis iki 3 m, o keliamoji galia iki 80 t. Laivas varomas irklais arba bure. Kartais sampano centre būna stoginė iš demblio. Ji naudojama kaip būstas, prekyvietė, dirbtuvė.

Šiuolaikiniai sampanai dažniausiai turi pakabinamą vidaus degimo variklį.

## Šaltiniai
Batakių herbas

**Batakių herbas** – pagrindinis Batakių miestelio ir Batakių seniūnijos (Tauragės rajono savivaldybė) heraldikos atributas.

## Aprašas

Herbo skydo sidabriniame lauke, atskirtame nuo skydo raudonos papėdės liepsnų linija, juodas išnyrantis šėlstantis lokys su raudona kuoka dešinėje letenoje. Lokio liežuvis raudonas, nagai sidabriniai.

## Simbolika

Batakių herbu išreikšta pasiaukojama žemaičių kova už Lietuvos laisvę. Juodas lokys paimtas iš Žemaitijos herbo, raudona (kruvina) kuoka – vienas iš žemaičių kovos ginklų. Liepsnojanti skydo papėdė rodo kančias, kurias patyrė šio krašto gyventojai kovodami už laisvę. Batakių herbu išreikšta žemaičių kova su priešais.

## Istorija

Vietovė prie Ančios upės kranto, kur įsikūręs miestelis, priklauso regionui, kur vyko aršios žemaičių kovos su Vokiečių ordinu. Prie Batakių esantį Aukaimio piliakalnį XIII a. pabaigoje – XIV a. pradžioje Vokiečių ordinas naikino ir degino net kelis kartus, kol 1305 m. pilį ir prie jos buvusias gyvenvietes pavertė pelenais. 1448 m. atgijusi gyvenvietė jau minima *Batakių* vardu. Vietos gyventojai aktyviai dalyvavo XIX a. sukilimuose ir pokario rezistencinėje kovoje su sovietais.

Herbo etalono autorius – dailininkas Juozas Galkus. Lietuvos Respublikos Prezidentas herbą 2006 m. gruodžio 28 d. patvirtino dekretu Nr. 1K-842.

## Šaltiniai
Urbonas III

**Urbonas III** (*Urbano III*, gimimo vardas **Uberto Crivelli**, gimė Cugiono mieste netoli Milano – mirė 1187 m. spalio 20 d. palaidotas Ferara katedroje) – popiežius nuo 1185 m. gruodžio 25 d. iki mirties.

## Biografija

Kardinolu ir Milano arkivyskupu paskirtas savo pirmtako Liucijaus III, po kurio mirties tapo popiežiumi. Netgi po išrinkimo pontifiku neatsisakė Milano arkivyskupo pareigų. Tęsė ankstesnių popiežių konfrontacijos politiką su Frydrichu I Barbarosa. Atsisakė karūnuoti Italijos karaliumi Frydricho I sūnų princą Henriką kuris buvo susituokęs su Konstanciją, Sicilijos karalystės įpėdinę. Kol Henrikas tarėsi su maištaujančiu Romos senatu, Frydrichu I užblokavo visus Alpių kelius tarp popiežiaus, tuo metu gyvenusio Veronoje ir jo šalininkų Vokietijoje. Norėdamas išspręsti konfliktą Urbonas III ryžosi ekskomunikuoti Frydrichą I’ajį, tačiau tam pasipriešino Veronos gyventojai ir popiežius buvo priverstas išvykti į Ferarą kurioje ir mirė, nevykdęs savo ketinimų.

## Nuorodos
* Sąrašas:Popiežiai
Kenenisa Bekele

**Kenenisa Bekele** (, g. 1982 m. birželio 13 d.) – Etiopijos bėgikas, olimpinis ir pasaulio čempionas ir rekordininkas. Bėgiko Tariku Bekele vyresnysis brolis.

## Pasiekti rekordai
* 5 000 m vidaus patalpų pasaulio rekordas 12:49,60 (2004)
* 5 000 m pasaulio rekordas 12:37,35 (2004)
* 10 000 m pasaulio rekordas 26:17,53 (004)
* 2 000 m vidaus patalpų pasaulio rekordas 4:49,99 (2007)

## Asmeniniai rekordai

## Didžiausios pergalės
* 2009 m. Pasaulio lengvosios atletikos čempionatas 10 000 m
* 2008 m. vasaros olimpinės žaidynės 5 000 m
* 2008 m. vasaros olimpinės žaidynės 10 000 m
* 2008 m. Afrikos čempionatas 5 000 m
* 2007 m. Pasaulio lengvosios atletikos čempionatas 10 000 m
* 2006 m. Afrikos čempionatas 5 000 m
* 2006 m. Pasaulio uždarų patalpų čempionatas 3 000 m
* 2005 m. Pasaulio lengvosios atletikos čempionatas 10 000 m
* 2004 m. vasaros olimpinės žaidynės 10 000 m
* 2003 m. Pasaulio lengvosios atletikos čempionatas 10 000 m

## Nuorodos
* Bekele IAAF tinklalapyje
Betygalos herbas

**Betygalos herbas** – pagrindinis Betygalos miestelio ir Betygalos seniūnijos (Raseinių rajono savivaldybė) heraldikos atributas.

## Aprašas

Herbo skydo sidabriniame lauke žalias penkiašakis ąžuolas. Trys viduriniosios šakos pereina į lapus, šoninės šakos – į rudas giles žaliomis goželėmis. Stilizuotas ažuolas simbolizuoja vietos gyventojų tvirtumą ir ryžtą.

## Istorija

Nors Betygalos žemė pirmą kartą paminėta 1253 m. Lietuvos karaliaus Mindaugo rašte, o Betygaloje įsteigta viena iš pirmųjų bažnyčių Žemaitijoje, miestelis į didelį miestą neišaugo ir neturėjo savo herbo. Herbas sukurtas Lietuvos Atgimimo laikotarpiu, vietos gyventojų pageidavimu (miestelyje auga saugomas Mikalojaus Daukšos ąžuolas). Herbui pasirinktas stilizuotas ąžuolas, vaizduojantis seną ir garbingą praeitį, betygaliečių tvirtumą ir ryžtą, parodytą kovose už Lietuvos laisvę ir nepriklausomybę.

1989 m. herbą sukūrė Giedrė Jurkūnienė, bet jis nebuvo patvirtintas. Herbą 2003 m. birželio 16 d. dekretu Nr. 106 patvirtino prezidentas Rolandas Paksas. Etalono autorius – dailininkas Rolandas Rimkūnas.

## Šaltiniai
Liucijus III

**Liucijus III** (*Lucio III*, gimimo vardas **Ubaldo**, gimė apie 1100 metus Lukos hercogystėje – mirė 1185 m. gruodžio 25 d., palaidotas Veronos katedroje) – popiežius nuo 1181 m. rugsėjo 1 d. iki mirties.

## Biografija

Kai kuriuose šaltiniuose nurodoma, kad Liucijus III kilęs iš Allucingoli aristokratiškos šeimos, tačiau tokios sąsajos nėra įrodytos. Taip pat minimi jo glaudūs ryšiai su cistersų ordinų, tačiau nėra įrodymų, kad jis būtu priklausęs jam.

Popiežius Inocentas II 1138 m. gruodį jį paskyrė San Adriano kardinolu diakonu, 1141 kovą Santa Prasedės kardinolu kunigu. Popiežius Adrianas IV (1154–1159) suteikė Ostios kardinolo vyskupo rangą 1158 m. gruodį. Valdant Aleksandrui III jis buvo kardinolų kolegijos vadovas ir vienas iš įtakingiausių kardinolų.

Išrinktas popiežiumi gyveno Romoje 1181 gruodį – 1182 kovą, bet nesutarimai mieste privertė likusį pontifikavimą praleisti tremtyje, daugiausia Velletri, Anagni ir Veronoje.

Kaip ir pirmtakas, tęsė nesutarimus su Vokietijos imperatoriumi Frydrichu I dėl Toskanos. 1177 metų taika paliko šį klausimą neišspręstą, 1182 m. imperatoriui pasiūlė popiežiui atsiimti savo reikalavimus mainais gaunant dvi dešimtys imperijos pajamų iš Italijos, vieną dešimtadalį pačiam popiežiui ir kitą kardinolams. Liucijus III nesutiko, asmeninė diskusija 1184 Veronoje irgi nepadėjo išspręsti klausimo. Kitos nesutarimų priežastis buvo Frydricho I noras daryti įtaką vokiečių dvasininkų skyrimui.

Tęsdamas savo antiimperinę politiką, atsisakė karūnuoti Henriką VI (1185), kurį Frydrichas I paskyrė savo įpėdiniu.

1184 m. gruodį Veronoje surengė sinodą, kuriame pasmerkė katarus, patarus ir valdensus, paskelbdamas juos visus eretikais ir atskirdamas nuo bažnyčios.

1185 m. pradėjo pasiruošimą Trečiajam kryžiaus žygiui, bet popiežius mirė tų pačių metų gale.

## Nuorodos
* Sąrašas:Popiežiai

## Šaltiniai
The Battle for Wesnoth

**The Battle for Wesnoth** – laisvas ėjimais pagrįstas strateginis kompiuterinis žaidimas, kurį sukūrė ir 2003 m. birželio mėn. išleido David White.

„The Battle for Wesnoth“ yra daugiaplatformis, taigi pritaikytas daugeliui operacinių sistemų. Kadangi „The Battle for Wesnoth“ paskelbtas GNU Bendrosios viešosios licencijos sąlygomis, tai yra laisvoji programinė įranga.

## Apžvalga

„The Battle for Wesnoth“ yra ėjimais pagrįstas strateginis žaidimas, žaidžiamas šešiakampių laukelių žemėlapyje. Žaidimas palaiko vieno žaidėjo kampanijas ir daugelio žaidėjų režimą. Žaidimas stengiasi išlaikyti paprastas taisykles, tačiau leidžia daugybę įvairių strategijų, darančių žaidimą įdomiu.

Kiekvienas dalinys turi savo stipriąsias ir silpnąsias puses. Dalinio gynyba priklauso nuo vietovės, ant kurios stovi dalinys, tipo, taigi geras dalinių išdėstymas yra labai svarbus. Skirtingi atakų tipai (artimo ir tolimo nuotolio), ginkų tipai (persmeigimas, ašmenys, smūgis, paslaptinga, šaltis ir ugnis) ir dienos-nakties ciklas, kuris kartais palankus už tvarką esantiems daliniams, o kartais chaotiškiems daliniams, yra žaidimo strategijos sudedamosios dalys. Kampanijose daliniai gali patobulėti iki aukštesnio lygio atitikmenų ir tapti galingesniais.

### Kampanijos
„The Battle for Wesnoth“ kampanijos paprastai yra trijų sudėtingumo lygių. Šiuo metu yra 15 oficialių kampanijų, bet žaidėjai gali atsisiųsti ir neoficialių kampanijų, spausdami mygtuką „Priedai“. Kadangi „The Battle for Wesnoth“ yra bendruomenės kuriamas projektas, tai dauguma oficialių kampanijų atsirado iš geriausių neoficialių, žaidėjų sukurtų kampanijų. Vesnoto 1.10 versijoje pateikiamos šios kampanijos:

* **Sosto įpėdinis**
* **Orkų invazija**
* **Pietų sargyba**
* **Laisvė**
* **Vesmeros legenda**
* **Rytų invazija**
* **Tursagano kūjis**
* **Nusileidimas į tamsą**
* **Delfadoro memuarai**
* **Negyvas vanduo**
* **Ugnies skeptras**
* **Juodosios-Akies sūnus**
* **Vesnoto iškilimas**
* **Šiaurės atgimimas**
* **Po deginančiomis saulėmis**

## Muzika

Vesnoto kompozitoriai stengiasi sukurti klasikinį orkestrinį garso takelį.

## Nuorodos
* Oficiali svetainė
Samprotavimas

**Samprotavimas** – mąstymo forma, kuria iš pradinių teiginių (prielaidų), remiantis kuria nors išvedimo taisykle, daroma išvada. Prielaidos bei išvada turi teiginių formą. Išvedimo taisyklės surandamos, formalizavus samprotavimą. Teisinga išvada gaunama, kai samprotavimo prielaidos yra teisingos, o išvedimo procesas – logiškai korektiškas. Kai samprotaujant atsižvelgiama ir į mąstymo turinį, dalis samprotavimo prielaidų ir išvedimo taisyklių neretai būna tik numanomos, aiškiai neformuluojamos.

Samprotavimai skirstomi į dedukcinius ir nededukcinius. Dedukciniai dar skirstomi į silogistinius, modalinius, deontinius, vertinamuosius, o nededukciniai – į indukcinius, analoginius, hipotezes ir kitokius.

Paprastai samprotavimas yra kokio nors įrodymo grandis.

## Šaltiniai
Tauragės evangelikų liuteronų bažnyčia

**Tauragės evangelikų liuteronų bažnyčia** – evangelikų liuteronų bažnyčia Tauragėje, pastatyta 1843 m.

## Istorija

Pirmoji evangelikų liuteronų bažnyčia Tauragėje pastatyta XVII a. viduryje, tačiau kylant sukilimams ir karams pirmoji dabartinės bažnyčios vieta pasikeitė. Anksčiau bažnyčia stovėjo šalia dabartinės vasaros estrados, J. Tumo-Vaižganto gatvės pradžioje, kur šiuo metu pastatytas bažnyčią menantis paminklas.

1987 m. fasadas papuoštas M. Liuterio ir M. Mažvydo skulptūromis (liaudies meistras A. Bagdonas). 2010 m. bažnyčioje buvo atliekama renovacija – klojama nauja šildymo sistema ir atnaujinamas kiemelis.

## Galerija

TauragėsEV-LIUTbažnyčia.JPG|Fasado fragmentas
TRG-ev-liut-baznycia.JPG|Galinė dalis
Tauragė, liuteronų bažnyčia, altorius.JPG|Altorius
Tauragė, liuteronų bažnyčia, vargonai.JPG|Vaizdas į vargonus
Tauragė-PaminklasPirmEvLiutBazn.jpg|Paminklas pirmajai bažnyčiai


## Šaltiniai

## Nuorodos

* Tauragės evangelikų liuteronų parapija
Vedega

**Vedega** – upė Rietavo savivaldybėje, dešinysis Letauso intakas, įteka į ją 8,8 km nuo jo žiočių, į pietvakarius nuo Girdvainių kaimo. Priklauso Jūros baseinui. Upės žemupys reguliuotas. Aukštupyje teka pietryčių kryptimi, žemupyje – pietvakarių. Upė vienoje vietoje patvenkta: Girdvainių tvenkinys (plotas – 3,5 ha).

Prie upės esantys kaimai: Vedegėnai, Girdvainiai.

Upėvardis galbūt kilęs nuo žodžio *vedega* („kirvis lenktais ašmenimis loviams skobti“) ir galimai susijęs su  „kirsti, kalti“.

## Šaltiniai
Aleksandras Archangelskis

**Aleksandras Archangelskis** (; 1892 m. gruodžio 29 d. Kazanė – 1978 m. gruodžio 18 d. Maskva) – TSRS aviakonstruktorius, technikos mokslų daktaras (1940 m.), nusipelnęs RTFSR mokslo ir technikos veikėjas (1947 m.), Socialistinio darbo didvyris (1947 m.).

## Biografija
Nuo 1912 m. dirbo Aerodinamikos laboratorijoje prie Maskvos aukštosios technikos mokyklos, kuriai vadovavo Nikolajus Žukovskis.1918 m. baigė Maskvos aukštąją technikos mokyklą ir ėmė dirbti Centriniame aerohidrodinamikos institute ().Nuo 1922 m. A. Archangelskis tapo A. Tupolevo padėjėju, nuo 1926 m – pavaduotoju. Jie kartu projektavo ir bandė aeroroges ir gliserius. A. Archangelskis dalyvavo kuriant pirmąjį TSRS visiškai metalinį lėktuvą ANT-2, bombonešius ANT-4 (TB-1) ir ANT-6 (TB-3). Buvo vedantysis keleivinio lėktuvo ANT-9 (1929 m.) konstruktorius, daug prisidėjo kuriant lėktuvą ANT-20 Maksim Gorkij.

4-ojo dešimtmečio pradžioje A. Archangelskis A. Tupolevo OKB ima vadovauti brigadai, kuri projektuoja greitąjį bombonešį SB (ANT-40). 1936 m. A. Archangelskis paskirtas vyriausiuoju SB bombonešio konstruktoriumi ir pervestas į gamyklą Nr.22 Filiuose. Per kelerius metus buvo suprojektuotos kelios bombonešio SB, buvusio pagrindiniu TSRS fronto bombonešiu, modifikacijos.

1937 m. suimtas pagal melagingą kaltinimą. Kalėdamas dirbo specialiajame konstravimo biure. Į laisvę išėjo 1941 m.1939-1941 m. A. Archangelskio kolektyvas suprojektavo ir perdavė serijinei gamybai pikiruojantį bombonešį Ar-2, vykdė bandomojo greitojo bombonešio B konstravimo darbus.

1941 m. A. Archangelskis kartu su savo OKB evakuojamas į Omske veikusią gamyklą Nr. 166, kur visi jie įsiliejo į Tupolevo OKB. A. Archangelskis buvo paskirtas A. Tupolevo pavaduotoju ir aktyviai dalyvauja kuriant ir derinant bombonešį Tu-2 ir paleidžiant jį į serijinę gamybą.

1943 m. grįžo į Maskvą ir dirbo gamykloje Nr.156, kur modernizavo Tu-2. Pasibaigus karui Archangelskis buvo A. Tupolevo dešinioji ranka kuriant Tu-4 (JAV bombonešio B-29 kopiją).5-ojo dešimtmečio pabaigoje vadovavo darbams kuriant lėktuvų Tu-14 šeimą. Vėliau, būdamas pirmasis Tupolevo pavaduotojas, dirbo kuriant naujus OKB lėktuvus ir jų modifikacijas. Dalyvavo tiek kuriant karinius, tiek keleivinius reaktyvinius lėktuvus Tu-104, Tu-114, Tu-124, Tu-134 ir Tu-154.

## Apdovanojimai
* 1941, 1949, 1952 m. – Stalino premijos.
* 1957 m. – Lenino premija.
* šeši Lenino ordinai.
* Spalio Revoliucijos ordinas
* keturi Darbo Raudonosios Vėliavos ordinai
* du Raudonosios Žvaigždės ordinai.
* medaliai.

## Žinomi darbai
* ANT-2
* ANT-4 (TB-1)
* ANT-6 (TB-3)
* ANT-9 Krylja Sovietov
* ANT-20 Maksim Gorkij
* SB (ANT-40)
* Ar-2
* Tu-4
* Tu-14
* Tu-104
* Tu-114
* Tu-124
* Tu-134
* Tu-154

## Nuorodos
* Архангельский Александр Александрович
Grigalius VIII

**Grigalius VIII** (*Gregorio VIII*, gimimo vardas **Alberto di Morra**, gimė apie 1105 metus, Benevento mieste – mirė 1187 m. gruodžio 17 d. palaidotas Stebuklų aikštėje, Pizoje) – popiežius nuo 1187 m. spalio 25 d. iki mirties (57 dienas).

## Biografija

Albertas di Moira gimė apie 1105 metus Benevento mieste didiko šeimoje. Vienuoliu tapo jaunystėje, cistersų ordine Laone arba benediktinu Monte Kasine. Vėliau tapo kanoninės teisės profesoriumi Bolonijoje

1156 m. Popiežius Adrianas IV paskyrė jį Santadriano kardinolu diakonu, 1158 kovo 14 d. *San Lorenzo in Lucina* bazilikos Romoje kardinolu kunigu. Apie 1160 metus paskirtas Popiežiaus Aleksando III legatu ir išsiųstas kelionėn po Europą mokyti kanoninės teisės. Kelionės metu karūnavo Portugalijos karalių Alfonsą II. 1163 metais popiežiaus siustas pas Frydrichą I Barbarosą su susitaikymo pasiūlymu (Frydrichas I Barbarosa buvo ekskomunikuotas 1160 m.). Taip pat vyko į Angliją tirti Kenterberio arkivyskupo Tomo Beketo žmogžudystės.

1177–1179 tarnavo legatu Italijoje ir 1178 paskirtas Romos Katalikų Bažnyčios kancleriu. Šiose pareigose sudarė *Forma Dicendi* – oficialių popiežiaus aktų rinkinį, bei unifikavo kitų popiežiaus dokumentų rašimo stilių. Jo garbei toks dokumentų rašymo stilius pavadintas *stylus gregorianus*.

## Popiežystė

Sekančia dieną po Urbono III mirties Albertas di Moira išrinktas naujuoju popiežiumi, pasirinko Grigalius VIII vardą taip pagerbdamas Grigalijų VII. Įšventintas spalio 25 dieną. Jau anksčiu bendravęs su Frydrichu I Barbarosa pagerino santykius su Šventąją Romos Imperiją.

Sužinojęs apie Jeruzalės kryžiuočių pralaimėjimą Hatino mūšyje Grigalius VIII paskelbė popiežiaus bulę *Audita tremendi*, kviesdamas surengti Trečiąjį kryžiaus žygį. Prieš pat mirtį keliavo į Pizą norėdamas sutaikyti miestą su Genują, kad abu miestai galėtu paremti kryžiaus žygį savo laivynais. Pakeliui į Pizą buvo sustojąs Lukoje, kur įsakė išmesti antipopiežiaus Viktoro IV kūną iš kapo bažnyčioje.

Mirė 1187 m. gruodžio 17 dieną Pizoje nuo karštinės po 57 popiežystės dienų.

## Šaltiniai



## Nuorodos
* Sąrašas:Popiežiai
Mikelėnas

* Algimantas Mikelėnas (g. 1938 m.), zootechnikas
*Valentinas Mikelėnas (g. 1958 m.), teisininkas, civilistas, civilprocesualistas
Užpeliai (Medingėnai)

**Užpeliai** – kaimas Rietavo savivaldybėje, 4 km į vakarus nuo Medingėnų, kairiajame Minijos krante, ji teka kaimo šiaurėje, į ją pratekėjusi kaimą įteka Pela, o į ją kaimo teritorijoje įteka jos intakas – Raudonupis. Seniūnaitijos centras.

## Gyventojai

## Šaltiniai
Akmenskinė

**Akmenskinė** – kaimas Rietavo savivaldybėje, 5 km į rytus nuo Medingėnų, prie Pamiralio ištakų. Seniūnaitijos centras. Teritorijoje atrasta archeologinė gyvenvietė ir kapinynas. Saugomas Montrimų ąžuolas.

## Gyventojai

## Šaltiniai
Senmutas

**Senmutas** (XVI–XV a. pr. m. e. Tėbuose) – Egipto architektas, faraono antspaudo saugotojas, brangenybių saugyklos viršininkas. XV a. pr. m. e. pastatė faraonės Hačepsutos šventyklą (su daugybe reljefų ir skulptūrų). Taip pat Senmutas buvo vienas iš Amono Ra, deivės Nutos šventyklos Karnake, Luksoro, Hermončio šventyklų statytojų.

Išlikusi jį vaizduojanti skulptūra. Senmutas vaizduojamas rankose laikantis kūdikį – Neferurą (Hačepsutos dukterį), kuri pavaizduota su faraoniškąja dirbtine barzda. Iš istorijos Senmutas dingsta prieš Hačepsutos valdymo pabaigą, jo likimas neaiškus. Neferura mirė būdama jauna.

## Šaltiniai
Grigas

; Grigas
* Algirdas Grigas – agronomas, botanikas;
* Gintautas Grigas – informatikas, pedagogas;
* Gvidas Grigas – futbolininkas;
* Jonas Grigas (1938) – fizikas, pedagogas;
* Jonas Grigas (1951) – lengvaatletis, sporto organizatorius;
* Kazys Grigas – tautosakininkas paremiologas;
* Napalys Grigas – kalbininkas, žodynininkas;
* Rimantas Grigas – krepšinio treneris;
* Robertas Grigas – kunigas, rezistentas;
* Romualdas Grigas – sociologas, sociofilosofas.

; Grigaitė
* Ona Grigaitė – dailininkė, keramikė.

Pavardė kilusi iš krikšto vardo Grigalius (Gregorijus, Grigalijus).

## Šaltiniai
Kentrakalnis

**Kentrakalnis** – kaimas Rietavo savivaldybėje, 3 km į pietryčius nuo Medingėnų, dešiniajame Duobulio krante. 

## Gyventojai

## Šaltiniai
Laurynaičiai

**Laurynaičiai** – kaimas Rietavo savivaldybėje, 3 km į pietus nuo Medingėnų, kairiajame Duobulio krante. 

## Gyventojai

## Šaltiniai
Patyris (Medingėnai)

**Patyris** – kaimas Rietavo savivaldybėje, 5 km į pietvakarius nuo Medingėnų. Seniūnaitijos centras.

## Etimologija

Kaimas pavadintas pagal durpyną esantį greta – Tyrą.

## Gyventojai

## Šaltiniai